Nariadenie Komisie (ES) č. 505/2002
z 21. marca 2002,
ktorým sa mení a dopĺňa nariadenie (ES) č. 1370/95 ustanovujúce podrobné pravidlá vykonávania systému vývozných povolení v sektore bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 1365/2000 [2], najmä na jeho články 8(2) a 13(12),
keďže:
(1) Nariadenie Komisie (ES) č. 1370/95 [3], naposledy zmenené a doplnené nariadením (ES) č. 2898/2000 [4], ustanovuje podrobné pravidlá vykonávania systému vývozných povolení v sektore bravčového mäsa.
(2) Je potrebné upraviť kódy výrobkov uvedené v prílohe I k nariadeniu (ES) č. 1370/95 podľa posledných zmien a doplnkov nariadenia Komisie (EHS) č. 3846/87 zo 17. decembra 1987 ustanovujúceho nomenklatúru pre vývozné náhrady [5], naposledy zmeneného a doplneného nariadením (ES) č. 488/2002 [6].
(3) Riadiaci výbor pre bravčové mäso nepredložil svoje stanovisko v lehote určenej jeho predsedom,
PRIJALA TOTO NARIADENIE:
Článok 1
Príloha I k nariadeniu (ES) č. 1370/95 sa nahrádza prílohou k tomuto nariadeniu.
Článok 2
Toto nariadenie nadobúda účinnosť odo dňa jeho uverejnenia v Úradnom vestníku Európskych spoločenstiev.
Bude sa uplatňovať na vývozné povolenia, ktoré sú predmetom žiadostí podaných od 8. apríla 2002.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 21. marca 2002